recursal/SuperWikiNEXT-32B huggingface dataset:
**סמל סנקט פטרבורג** הוא סמל העיר סנקט פטרבורג מאז אפריל 2003, במלאת 300 שנה לייסוד העיר.

הסמל ההיסטורי של העיר סנקט פטרבורג אומץ לראשונה ב-1730, והחל מ-1780 הוענק לסמל מעמד שווה לזה של סמל המדינה, בשל היות העיר לבירת הקיסרות. ב-1991, עם השבת השם ההיסטורי לעיר, נעשה שימוש במגן האדום וב-2003 נוסף הכתר, הסרט הכחול ומטות הזהב.

בתקופת ברית המועצות, לא נעשה שימוש בסמל העיר ולמעשה לא היה סמל לעיר לנינגרד מאחר שהוא הציג סממנים צאריים, שהיו מנוגדים לרעיון הסובייטי. כמו כן, הערים הסובייטיות לא נהגו להציג סמל רשמי. כסמל העיר לנינגרד, כשנדרש, השתמשו בצורת האונייה שבצריח האדמירלות.

ב-1989 שלטונות העיר לנינגרד הכריזו על פתיחת תחרות לעיצוב סמל העיר. התחרות שאמורה הייתה לעצב מחדש את סמל העיר לא הגיעה להכרעה ממשית מאחר שהמחאה הציבורית דרשה להחזיר ולשקם את הסמל ההיסטורי האבוד ולבסוף, בספטמבר 1991 הושב הסמל ההיסטורי של העיר.

פרטים
-----

סמל העיר מורכב ממגן ושני עוגנים - האחד עוגן ימי (משמאל) והשני עוגן של ספינת נהר, המוצלבים מעל מטה זהוב ובראשו עיט דו-ראשי. שני העוגנים מסמלים שאיפה של מייסדי העיר לפרוץ מערבה, אל צפון מערב אירופה, מרכז העניינים המתפתח.

קישורים חיצוניים
----------------

ויקישיתוף מדיה וקבצים בנושא **סמל סנקט פטרבורג** בוויקישיתוף
**שובה של יהודית לבתוליה** (באיטלקית: **Ritorno di Giuditta a Betulia**) הוא ציור טמפרה על לוח עץ, מעשה ידי הצייר סנדרו בוטיצ'לי משנת 1472 לערך. היצירה מוצגת בגלריית אופיצי בפירנצה.

היסטוריה ורקע
-------------

גילוי גופתו של הולופרנס
הציור מבוסס על סיפור מספר יהודית, בו יהודית, אלמנה יהודייה מהעיר בתוליה שהצילה את עם ישראל משליטה זרה על ידי עריפת ראשו של הולופרנס, שר הצבא האשורי של נבוכדנצר, לאחר שהסתננה למחנהו. לאחר עריפת הראש חזרה יהודית עם שפחתה לבתוליה (ספר יהודית פרק יג', פסוק יג').

הציור נוצר קרוב לוודאי כזוג של גילוי גופתו של הולופרנס, שני הציורים תועדו בסוף המאה ה-16 באוסף בית מדיצ'י, לשם הגיעו כמתנה שקיבלה ביאנקה קאפלו, אשתו השנייה של פרדיננדו הראשון דה מדיצ'י, הדוכס הגדול של טוסקנה. קנה המידה הקטן של הציורים מעיד על כך שהם לא נועדו להצגה קבועה על קיר. ידוע על פי תיעודים בני התקופה כי ציורים בממדים קטנים כאלו נשמרו כחפצי ערך יקרים בארונות או בנרתיקי עור, ונחשפו על ידי בעליהם באירועים מיוחדים. העדינות וההקפדה על הפרטים הקטנים, מובילה להנחה שגם הלוחות הקטנים האלו נועדו למטרה זו.

בשנת 1633 היצירה צורפה לגלריית אופיצי.

תיאור היצירה
------------

הציור מתאר את יהודית ושפחתה בדרכן חזרה לבתוליה. השפחה נושאת את ראשו הכרות של הולופרנס בסל מעל ראשה, ואילו יהודית מחזיקה בידה הימנית את החרב ובידה השמאלית ענף זית כסמל לשלום שאותו היא תביא לבני עמה.

הדרמה והאלימות המאפיינים את "גילוי גופתו של הולופרנס" נעלמים כאן לחלוטין, ובמקום האוהל המעיק אנו מוצאים את עצמנו במרחב פתוח ומשוחרר. עובדה אשר מודגשת על ידי הצבעים הבהירים והקומפוזיציה הברורה יותר. מרחוק מתואר האזור הכפרי המלא בעדרים.

בוטיצ'לי הצליח ליצור בציור זה איזון ייחודי בין תנועה לעמידה במקום, יהודית נראית כמי שעוצרת לרגע בדרכה קדימה כדי לפנות לעבר המתבונן, בטוחה בעצמה אם כי מעט מלנכולית, בדיוק כפי שרצתה להציג את עצמה כמנצחת.

למרות גודלם הקטן, שני הציורים של בוטיצ'לי הם יצירות מופת אמיתיות בשל מורכבות הקומפוזיציה, תשומת הלב לפרטים זעירים ובחירה נכונה של התפאורה השונה לכל סצנה.

קישורים חיצוניים
----------------

ויקישיתוף מדיה וקבצים בנושא **שובה של יהודית לבתוליה** בוויקישיתוף

הערות שוליים
------------

1. 1 2  
"BOTTICELLI, Sandro, The Return of Judith to Bethulia". Web Gallery of Art. (באנגלית)
2. ↑  
תרגם מיוונית: יצחק זעקיל פרענקיל, ‏**ספר יהודית**, מהדורת ווארשא 1885, באתר "דעת"
**רובן אפונסו בורחס סמדו** (בפורטוגזית: **Rúben Afonso Borges Semedo**, נולד ב-4 באפריל 1994) הוא כדורגלן פורטוגזי המשחק בעמדת הבלם או בעמדת הקשר ההגנתי בא-דוחייל ובנבחרת פורטוגל.

סמדו נעצר באתונה ב-30 באוגוסט 2021, בחשד שהיה מעורב באונס קבוצתי של קטינה.

קריירת מועדונים
---------------

סמדו הצטרף לאקדמיית הנוער של ספורטינג ליסבון בגיל 16. ב-11 באוגוסט 2013 הוא ערך את הופעת הבכורה שלו בקבוצה הבוגרת כאשר הוא כובש במשחק ידידות נגד פיורנטינה.

בעונת 2013/14 שיחק סמדו במדי קבוצת המילואים של ספורטינג ליסבון מהליגה הפורטוגלית השנייה. ב-26 באוגוסט 2014 הושאל לעונה לקבוצה הספרדית, ראוס.

בעונת 2015/16 סמדו חזר לסגל הקבוצה הבוגרת של ספורטינג ליסבון. את משחק הבכורה התחרותי הראשון ערך ב-9 באוגוסט כאשר הוא נכנס כמחליף בניצחון 0–1 על היריבה העירונית, בנפיקה ליסבון, במסגרת הסופר קאפ הפורטוגלי. חמישה ימים לאחר מכן הוא הושאל לויטוריה סטובאל. בחלון העברות של ינואר 2016 הוא הוחזר לספורטינג ליסבון עקב משבר פציעות בהגנה.

ב-18 בפברואר 2016 סמדו ערך את הופעת הבכורה שלו בקמפיין אירופי בהפסד 0–1 לבאייר לברקוזן במסגרת שלב 32 האחרונות של הליגה האירופית. באותו המשחק נשלף לעברו הכרטיס האדום, מה שהשאיר את קבוצתו בעשרה שחקנים.

ב-7 ביוני 2017 סמדו עבר לוויאריאל הספרדית תמורת 14 מיליון אירו.

ב-19 ביולי 2018 הושאל סמדו לוסקה לעונה אחת. בינואר בוטלה השאלתו, והוא הושאל מחדש, הפעם לריו אבה הפורטוגלית.

ב-26 ביוני 2019 חתם סמדו באולימפיאקוס לארבע שנים.

קריירה בינלאומית
----------------

סמדו ערך הופעת בכורה בנבחרת פורטוגל ב-7 באוקטובר 2020, כשהוא משלים 90 דקות במשחק ידידות שהתסיים בתיקו 0:0 נגד ספרד.

חשד למעורבות באונס
------------------

ב-30 באוגוסט 2021 נעצר סמדו באתונה על ידי משטרת יוון, לאחר שנערה בת 17, הגישה תלונה בנוגע לאונס קבוצתי שסמדו היה מעורב בו, אחרי בילוי משותף בעיר אורופוס. כמו כן, צו מעצר הוצא נגד גבר בן 40 ממוצא ניגרי, בחשד שהוא הביא את הנערה אל ביתו של סמדו, שם התרחש האונס.

תארים
-----

ספורטינג ליסבון
* הסופר קאפ הפורטוגלי: 2015

**פורטו**

* אליפות פורטוגל: 2021/2022
* הגביע הפורטוגלי: 2021/2022

קישורים חיצוניים
----------------

ויקישיתוף מדיה וקבצים בנושא **רובן סמדו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  בלם נבחרת פורטוגל בעבר נעצר בחשד לאונס נערה בת 17, באתר ynet, 30 באוגוסט 2021
2. ↑  Olympiacos defender Ruben Semedo arrested after rape allegation. JOE.co.uk. Retrieved August 30, 2021
3. ↑  Συνελήφθη ο 40χρονος που κατηγορείται ότι συμμετείχε στον ομαδικό βιασμό 17χρονης με τον Σεμέδο. gazzetta.gr (ביוונית)
4. ↑  Olympiakos FC player Semedo charged with gang rape of teenage girl. Proto Thema. Retrived August 30, 2021 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רובן סמדו"**.
**גנרל סר ג'יימס ניוטון רודני מור** (באנגלית: **General Sir James Newton Rodney Moore**; ‏9 ביוני 1905–19 במאי 1985), היה קצין בריטי (בעל התארים GCVO, KCB, CBE, DSO), שמילא תפקיד חשוב בדרגת בריגדיר בפיקוד הבריטי בארץ ישראל בשנים 1946–1948. במסגרת סמכויותיו פעל רבות לסייע ליישוב העברי בארץ ובעקיפין גם לפעולות ארגון ההגנה.

ביוגרפיה
--------

מור נולד ב-9 ביוני 1905 בבנברי, אוסטרליה והתחנך בבית הספר היוקרתי הארו ובקולג' הצבאי המלכותי בסנדהרסט (אנ'), התמנה למפקד משמר הגרנדירים של הצבא הבריטי בשנת 1925. בשנת 1945 זכה לקידום לדרגת בריגדיר והתמנה למפקד חטיבת השריון ה-8 (8th. Armoured Brigade) בגרמניה ובארץ ישראל. בשנים 1946–1948 שימש כמפקד החטיבה הממוכנת ה-1 (1st. Armoured Infantry Brigade) בארץ ישראל.

שמחה אבן-זהר, מי שהקים את רשת הקשר של הסוכנות היהודית וההגנה, ועמד בראש אגודת "לאסירינו", כתב לראש הממשלה גולדה מאיר ב-30 בדצמבר 1971 מכתב בעניינו של מור, ובו כתב בין השאר: "כאשר תל אביב הייתה במצור, הוא עשה הכל כדי שנוכל לספק אוכל לתושבי העיר וגם אפשר לי להבטיח שהתחבורה מחוץ לגבולות תל אביב לא תיפגע. בכל עניין ועניין שפניתי אליו נעניתי בחיוב וגם בימים האחרונים, כאשר הצבא הבריטי עמד לעזוב את הארץ והתרכז ברובו בחיפה, הוא עזר לי לקשור הקשר המתאים עם השלטון הבריטי בחיפה ולהבטיח כי 15 העצורים האחרונים מטעם אצ"ל שנלקחו למחנה מיוחד בבת-גלים בחיפה והכוונה הייתה לחסלם (באשר אחדים מהם נחשדו כי היו קשורים בתליית שני הסרג'נטים בנתניה) ישוחררו לפי הנחיות שלי – ואכן הם שוחררו."

לאחר תום המנדט בארץ ישראל, שב בריגדיר מור לבריטניה ומילא בה שורה של תפקידים בכירים במערכת הביטחון, שהאחרונים שבהם היו שליש אישי למלכה אליזבת והממונה על ארמון המפטון קורט.

לאחר שובו לאנגליה נהג אבן-זהר לשלוח לו מדי שנה בחג המולד, תיבת פרי הארץ לכבוד החג.

סיר רודני מור נפטר בשנת 1985 ונטמן בבית העלמין בוורנהאם (Warnham) שבמערב סאסקס.

קישורים חיצוניים
----------------

* ארכיון שמחה אבן-זהר

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 6707 6967
* LCCN: nr00030406
* ULAN: 500197980
* VIAF: 61384690
* WorldCat: lccn-nr00030406

 |
**שובוויה** (שם מדעי: *Shuvuuia*) הוא סוג של דינוזאור נכחד קטן ממשפחת האלברזאוריים אשר חי בסוף תור הקרטיקון לפני 75 מיליון שנה. מאובניו נמצאו במונגוליה ב-1998 ונמצא בו מין יחיד - *Shuvuuia deserti*. משמעות השם היא מהמילה המונגולית: "шувуу" שפירושה: "עוף". שם המין הוא על שם הימצאו באזור המדבר המונגולי.

מאפיינים
--------

שובוויה היה דינוזאור קטן הקרוב למונונוקיוס שהגיע לאורך 60 ס"מ, מהקטנים שבדינוזאורים. הוא היה בעל לסתות דקות ועם לסת עליונה מעט גמישה. בתוך הלסתות היו שיניים דקות ועדינות. היצור היה דו-רגלי בעל זנב ארוך שעזר לו לנוע במהירות כדי לברוח מטורפים. בדומה לקרוביו מהמשפחה הטפרים שלו היו גדולים ונתלו בקצה זרועות קטנטנות. הדינוזאור היה מכוסה בנוצות דמויי-פרווה אשר שימשו אולי לכסות גופו אך לא הועילו בתעופה. 

הוא חי במדבריות מונגוליה לצידם של יצורים קטנים כמו האובירפטור, הולוצירפטור הקטלני והפרוטוצרטופס. כנראה שניזון מזרעים ומחרקים קרקעיים כמו יען מודרני.

בתרבות
------

דינוזאור זה מופיע בסדרה כוכב הדינוזאורים שם פרט אחד נטרף על ידי אובירפטורים.

קישורים חיצוניים
----------------

ויקישיתוף מדיה וקבצים בנושא **שובוויה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**ניקטו** (באנגלית: **Nikto**) היא תוכנת קוד פתוח, המשמשת לסריקה ואיתור פגיעויות של שרתי אינטרנט. היא מופעלת דרך שורת הפקודה וזמינה להורדה עבור מערכות הפעלה שונות: הפצות לינוקס, חלונות ומערכות הפעלה MAC OS.

ניקטו נכתבה על ידי כריס סולו בשפת התכנות פרל, ושוחררה בתאריך 17 בדצמבר, 2012 (גרסה 2.1.5).

התוכנית בעלת יכולות סריקה ומעקב אחר שרתים ושירותי אינטרנט שונים ובעלת מסד נתונים רחב שבעזרתו יכולה לזהות התקפות שונות, הזרקות סקריפטים, פגיעויות פופולריות, טעויות תכנות, קבצים מסוכנים ובין היתר גם יכולת התראה על ניסיונות כניסה שגויים וקבצים חשודים.

ניקטו מותקנת באופן מובנה בהפצת קאלי לינוקס תחת הנתיב הבא:

```
Kali Linux > Vulnerability Analysis > Misc Scanners > Nikto

```

פקודות בסיסיות
--------------

Nikto
* בדיקת מסד נתונים: nikto -dbcheck
* עדכון התוכנה: nikto -update
* בדיקת גרסה: nikto -Version
* בדיקת תוספים: nikto -list-plugins
* בדיקת פגיעות אתר: <nikto -h <domain name
* לאחר התקנת התוכנה ניתן לצפות בכל אפשרויות התוכנה, בשורת הפקודה יש להקליד nikto -help

#### מצבים

* d - מצב איתור באגים (Debug Mode)
* e - מדווח שגיאות (Errors Reporting)
* p - מדווח התקדמות (Progress Reporting)
* r - תצוגת הפנית (Redirect)
* c - תצוגת עוגיית (Cookies)
* q - יציאה (Quit)
* N - מארח הבא (Next Host)
* P - הפסקה (Pause)

קישורים חיצוניים
----------------

* 

* אתר האינטרנט הרשמי של Nikto
* מידע על ניקו - אתר גיטהאב (אנגלית)
**דסיור רחב-פס** (שם מדעי: ***Murexia rothschildi***; מכונה גם **דסיור רוטשילד**) הוא מין של טורף כיס קטן דמוי חולדה ממשפחת נמיות הכיס אשר אנדמי למזרח גינאה החדשה ותואר מדעית בשנת 1938 על ידי הזואולוג האמריקני ג'ורג' הנרי המילטון טייט. הטקסונומיה של מין זה אינה ברורה דיה; במקור, סווג כמין בסוג פסקוגל או אנטכינוס, לאחר מכן הועבר לסוג דסיור ניו-גינאי לצד 4 מינים נוספים. לטענת הזואולוג האוסטרלי קולין גרובס, ניתוח קלדיסטי משנת 2002 מצביע על כך שכל המינים בסוג זכאים להקצאת סוג נפרד עבורם, ובכללם מין זה אשר קיבל את השם המדעי *Paramurexia* ("דמוי עכבר"); טקסונומיות מסוימות סברו שיש להותיר את הדסיור רחב הפס והדסיור קצר השיער כמינים היחידים בסוג. על פי ניתוח גנטי מ-2007, המינים אינם זכאים לפיצול לסוגים נפרדים וזוהי הדעה המקובלת. המין קרוי על שמו של הזואולוג וולטר רוטשילד.

אנטומיה ומראה
-------------

מבחינת ממדי גוף, הדסיור רחב הפס קטן באופן ניכר מקרובו הדסיור קצר-השיער וכן מהדסיור שחור הזנב, וזהה בגודלו לדסיור ארוך האף. אורכו הכולל 26 עד 32 ס"מ בממוצע, ומשקלו 32–100 גרם. מבנה גופו גוצי, והוא בעל רגליים קצרות וראש משולש עם חרטום דק ומחודד. אוזניו קצרות במיוחד (21 מילימטר) והן דלילות יחסית בשיער. יש לו זנב ארוך ודקיק, אשר דליל בשיער לעומת הגוף.

הפרווה של הדסיור רחב הפס, קצרה, חלקה וצפופה. צבעה נע בין חום אפרפר לאפור בהיר או בז' דהוי, והיא צהבהבה או חומה בהירה בצידה התחתון. הסנטר והגרון לבנבנים, וכפות הרגליים והחוטם ורודים בשל היותם קירחים משיער. סימן ההיכר הבולט ביותר של המין אשר גם העניק לו את שמו, הוא פס גבי עבה במיוחד בצבע שחרחר או חום שוקולד, אשר משתרע לאורך השדרה - מהמצח עד לזנב; פס זה משמש כסימן זיהוי מובהק בינו לבין דסיורים אחרים אשר להם פס גבי דקיק, אם בכלל.

תפוצה וביולוגיה
---------------

הדסיור רחב הפס אנדמי לאי גינאה החדשה; באי גופא, הוא מצוי אך ורק בחצי האי זנב-ציפור (אנ') אשר נמצא בחלקו הדרום-מזרחי של האי - ליד מפרץ מילן (בשטחה של פפואה). בית גידולו מורכבת מיערות גשם טרופיים על רכס אואן סטנלי בגבהים של 1,400-600 מטר מעל פני הים. מאז גילוי המין ועד המאה ה-21, נתפסו סך הכול 23 פרטים שלו.

אין כמעט מידע בנמצא על הביולוגיה של המין. ידוע שהוא פעיל בעיקר על האדמה, חרף יכולתו לטפס על עצים בדומה לדסיורים רבים. הוא פעיל לילה, ומבלה את שעות היום בקינים תת-קרקעיים המשמשים לו כמקלט. התזונה שלו מורכבת מחרקים בכל הגדלים (במיוחד זחלים וחיפושיות), עופות קטנים ועכברים. הוא יכול להתרבות לאורך כל השנה. הנקבה ממליטה לכל היותר 4 גורים.

מצב שימור
---------

הדסיור רחב הפס מסווג על ידי הרשימה האדומה של IUCN במצב השימור **קרוב לסיכון** (NT), בשל טווח תפוצה מצומצם אשר אינו עולה על 24,263 קמ"ר, ירידה מתמשכת בהיקף ובאיכות בית הגידול שלו, והוא מתקרב בהדרגה לקטגורית הפגיע. האיומים העיקריים עליו הם אובדן בית גידול באמצעות בירוא יערות לשטחים חקלאיים, פעילות של מכרות ניקל, תוכניות להמרת יערות טרופיים למטעי דקלי שמן, וטריפה על ידי כלבי ציד. המין ככל הנראה לא מצוי באזורים מוגנים ידועים.

קישורים חיצוניים
----------------

ויקישיתוף מדיה וקבצים בנושא **דסיור רחב-פס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* GBIF
 |
שבט **הברוקטרים** (**Brukterer**) הוא אחד השבטים הגרמאנים המערביים. הברוקטרים חיו לאורך נהר האמס ועל גדות נהר הליפה. באזור זה חיה אוכלוסייה קטנה ביותר והוא נודע בשל יערותיו הסבוכים. שבט גרמאני זה עסק בציד אך לרוב במרעה ובחקלאות.

בשנת 12 לפני הספירה צבאו של דרוסוס הביס את שבט הברוקטרי. בשנת-9 לספירה הברוקטרים לחמו ליד שבטים גרמאנים אחרים לצד ארמיניוס הכרוסקי בקרב יער טאוטבורג כנגד קווינטוס וארוס ניצחון השבטים הגרמאניים עצר את הפלישה הרומית. בין שנים 69 ו-70 הם לחמו נגד הרומים כחלק מהמרד של שבט הבטאבר.

כאשר צבאו של גרמאניקוס הביס את הברוקטרים בשנת 15, כחלק ממסע הנקם של הרומאים, הם נתקלו בנס הלגיון התשעה עשר, אותו לקחו הגרמאנים כשלל. כנקמה על הקרב ביער טאוטבורג, בו נהרג וארוס וחיילים רומאים רבים אחרים, החריבו הרומים את אזור הליפה והאמס.

מגידת העתידות וֶלֶדֵה היא האישיות החשובה ביותר שהשתייכה לשבט הברוקטרי. ולדה הייתה המוח של מרד הבטאבר נגד הרומאים. אחר דיכוי המרד נשבתה ולדה על ידי הרומאים.

בסוף המאה הראשונה השמידו השבטים הגרמאנים, אנגריברים וכמאבן את הברוקטרים. מעט הניצולים ברחו לאזור הדרומי לאזור נהר הליפה.

מאז המאה ה-4 הברוקטרים השתייכו לשבט הפרנקים.
תהליך הוצאת האינטרונים מה-pre-mRNA (הגדיל העליון) וחיבור האקסונים האחד לשני נקרא שחבור
בגנטיקה, **אקסון** (באנגלית: **Exon**) הוא רצף נוקלאוטידים ב-DNA המהווה חלק מה-mRNA הבוגר לאחר ששאר חלקי הגן אשר קרויים **אינטרונים** מוצאים החוצה בתהליך של splicing

המושג נטבע על ידי וולטר גילברט ב-1978 והוא נגזר מהמילה Expressed באנגלית, "מבוטא". יחד עם זאת, לא בהכרח מתורגם כחלק מהחלבון. (ייתכן ונמצא ב-mature mRNA בקצה 5'-UTR או 3'-UTR)

היות שאינטרונים מופיעים כמעט באופן בלעדי ביצורים איקריוטיים, הרי שבחיידקים ובנגיפים המושג "אקסון" אינו רלוונטי; לחלופין ניתן לומר כי גן שאינו מכיל אינטרונים מורכב מאקסון בודד. האקסונים מהווים חלק קטן מרוב הגנים האיקריוטיים (בין אחוז לאחוז וחצי מכלל הגנום); רוב הנוקלאוטידים בכל גן משתייכים לאינטרונים. קצוות הגן הם תמיד אקסונים; האינטרונים מופיעים בפנים הגן בלבד. לאחר תהליך השעתוק, בו נבנה גדיל mRNA לפי תבנית ה-DNA, נחתכים האינטרונים מה-mRNA והאקסונים מחוברים האחד לשני בתהליך הקרוי שחבור. לפיכך, האינטרונים אינם זוכים לצאת מגרעין התא אל הריבוזומים ולהיות מתורגמים לחומצות אמינו, אבני הבניין של החלבונים. גדיל mRNA שטרם עבר שחבור נקרא pre-mRNA או hnRNA.

בין גנים המשתייכים למשפחה מסוימת קיימת בדרך כלל זהות רבה באקסונים, זאת לעומת שוני באינטרונים. היות שהאקסונים מקודדים לחלבונים, הרי שקיים "צורך" אבולוציוני לשמר את רצף הנוקלאוטידים ככל שניתן; באינטרונים לא קיים צורך זה והם לפיכך מועדים יותר לשינוי. הדבר נכון גם לגבי גנים הומולוגיים ביצורים שונים; בדרך כלל קיימת זהות רבה באקסונים של גנים אלו, זאת לעומת אינטרונים שונים לחלוטין.

אקסון ביצורים מפותחים מקודד בממוצע לכחמישים חומצות אמינו. הגן המקודד לחלבון האנושי טיטין מכיל את מספר האקסונים הרב ביותר בטבע—178—וכן את האקסון הארוך ביותר בגנום האנושי—17,000 נוקלאוטידים. טיטין מורכב מכ-27,000 חומצות אמינו. אקסונים מקודדים לעיתים קרובות לאזורים (או "תת-יחידות") בעלי מבנה ותפקיד מוגדר בחלבון. הדוגמה הקלאסית לתופעה זו היא הגנים המקודדים לנוגדנים של מערכת החיסון. כל אזור מוגדר בנוגדן (האזור הקבוע והאזור המשתנה, למשל) מקודד על ידי אקסון נפרד.

סך כל האקסונים בגנום מסוים מכונים **אקסום** (exome).

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אינטרון** |
| ויקימילון ערך מילוני בוויקימילון: **אקסון** |
| ויקישיתוף תמונות ומדיה בוויקישיתוף: **אקסון (גנטיקה)** |

* צבי ינאי, ‏על גנים ועל נגיפים, **מחשבות** 53, דצמבר 1984, עמ' 10–19

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558538405171
* LCCN: sh91002875

 |
**מועדון הרוגבי "ספרטק" מוסקבה** (ברוסית: Регбийный клуб «Спартак» Москва) הוא מועדון רוגבי מקצועני מהעיר מוסקבה. נוסד בשנת 1936. מתמודד באליפות רוסיה ברוגבי.

היסטוריה
--------

מועדון הרוגבי "ספרטק" נוסד לראשונה בשנת 1936 ופעמיים סיים במקום השני באליפות. ב-1960 מועדון הרוגבי הוקם מחדש. עד התפרקות ברית המועצות המועדון השתתף בקביעות באליפות ברית המועצות ברוגבי. 

בשנת 1990, המועדון חדל להתקיים. אך הוקם מחדש עשור לאחר מכן, אך התפרק שוב בשנת 2014 בשל היעדר מימון. בקיץ 2017 הוקם שוב תחת השם "ספרטק מוסקבה" ובחסות אגודת הספורט ספרטק וחברת לוקאויל.

מאמני הקבוצה
------------

* דאגלס קאווטלאשווילי (2008 — 2009)
* פאאטה דזוצנידזה (2011 — 2012)
* גיאורגי מינאדזה (2012 — 2013)
* לוסאברידזה ממוקה (2013 — 2014)
* אלכסנדר קוליקוב (2017 — הווה)

הישגים
------

* **סגנית אלופת ברית המועצות** (**2**): 1938, 1939

קישורים חיצוניים
----------------

* אתר האינטרנט הרשמי של ספרטק מוסקבה
* ספרטק מוסקבה, ברשת החברתית VK

הערות שוליים
------------

1. ↑  Спартак вернулся!
**ברוריה זבולוני** (נולדה בשנת 1958) היא רבנית ישראלית. ידועה בשם 'הבוררת'. היא משמשת כבוררת בסכסוכים שונים כולל סכסוכים שמעורבים בהם ראשי העולם התחתון בישראל.

ביוגרפיה
--------

נולדה לשלום ואסתר איפרגן בנתיבות. בילדותה התגוררה בביתו של הרב יצחק אביחצירא הבאבא-חאקי. בנערותה למדה בבני ברק בסמינר אור-החיים, נישאה ועברה לגור בירושלים.

אביה נולד במרוקו, במחוז תרודאנת שבעמק הסוס, גדל בכפר תיזנית ועסק בסחר בבדים. המשפחה עלתה לישראל בשנת ה'תשי"ז. האב עסק בלימוד זוהר והתקרב אל הבאבא סאלי. הוא נפטר בח' בתמוז ה'תשנ"ד. על שמו נקראו רחובות בערים רמלה ונתניה.

לאחר מות אביה הופצו שמועות על גדלותו בתורת הנסתר, ואחיה, הרב יעקב ישראל שלימים כונה 'הרנטגן', התפרסם כמקובל וחצרו בנתיבות גדלה. זבולוני התפרסמה כרבנית מייעצת וכבוררת ומגשרת בין סכסוכים שונים. בביתה יש בית כנסת קטן והיא מקבלת קהל בחדר הצמוד אליו. בכתבות שהתפרסמו אודותיה נטען כי בביתה עשויים להיפגש מן הצד האחד העבריינים המסוכנים ביותר בישראל ומן הצד השני אנשי משטרה ורופאים בולטים. בריאיון היא אמרה שהיא מקפידה לא לקבל תשלום עבור הגישורים שלה – יש קופה בבית הכנסת, וכל החפץ תורם כרצונו.

בשנת 2012 נכנסה זבולוני לשותפות במפעיל הסלולרי Hallo 015. בתה של זבולוני, שרי, הייתה משנה למנכ"ל, וברוריה זבולוני החזיקה 23% ממניותיה. החברה ניסתה לשווק שיחות מחוץ לישראל וחבילות שיחות סלולריות. החברה קרסה, ולבסוף נרכשה על ידי רמי לוי תקשורת. בדוח שכתבו מפרקי החברה התברר כי בחברה הועסקו ברמות שכר גבוהות מקורבים לבעלי השליטה, רובם חסרי ניסיון מתאים.

היא נשואה ואם לשמונה. ביתה מתואר כצנוע ושונה מבתים של מקובלים ורבנים אחרים, עם זאת, ב-2013 דורגה במקום העשירי בין הרבנים העשירים בישראל, על דירוג זה הגיבה כי הוא שגוי לגמרי: "חוץ מבית עם משכנתא אין לי כלום".

קישורים חיצוניים
----------------

* אמיר זוהר, הבוררת, באתר הארץ, 2 במאי 2006
* אלי ביתאן, ‏מאורות הדור, בעיתון מקור ראשון
* יקי אדמקר‏, הבוררת של עולם הפשע: "הייתי רואה מי יחיה או ימות", באתר וואלה!‏, 23 ביולי 2015

הערות שוליים
------------

1. ↑  יניר יגנה, מעצמת הרנטגן: הרב סי-טי, הרב אולטרסאונד והבוררת, באתר הארץ, 31 ביולי 2009
2. ↑  על פי אתר האינטרנט של בנו הרנטגן, (מידע דומה באתר של נכדו יגאל שריקי).
3. ↑  אמיר זוהר, הבוררת, באתר הארץ, 2 במאי 2006
4. ↑  איש הצללים של הלו: האקר שהסתבך בכל העולם
5. ↑  אתר למנויים בלבד נתי טוקר, כולם שואלים את עצמם מי האשה שישבה ליד שר התקשורת החדש. זו התשובה המפתיעה, באתר TheMarker‏, 11 ביולי 2019
6. 1 2  יקי אדמקר‏, הבוררת של עולם הפשע: "הייתי רואה מי יחיה או ימות", באתר וואלה!‏, 23 ביולי 2015
7. ↑  מי אתם - הרב איפרגן והרב אברג'ל ? \*הדירוג ברשימה הנוצצת של הרבנים העשירים בישראל, באתר אקטואליק, ‏11/11/2013
"**אקס ליבריס של דוד וולפסון**" הוא אקס ליבריס (תו ספר) שעיצב האמן הרמן שטרוק עבור דוד וולפסון בשנת 1913.

תיאור
-----

הרמן שטרוק, מן האמנים היהודים הבולטים בראשית המאה ה-20, יצר בשנת 1913 אקס ליבריס עבור דוד וולפסון. שטרוק, שהיה מעורב בחוגים הציוניים, הכיר את וולפסון מפעילותו בקונגרס הציוני ומתפקידו כנשיא הוועד המנהל של "בצלאל". שטרוק יצר את התחריט בטכניקה של תצריב ואקווטינטה. לאחר מכן הוא הודפס במספר עותקים לא ידוע בטכניקה של דפוס אופסט.

במרכז העבודה תיאור נוף ובו שורה של דקלים, הנטועים לאורכו של חוף ים או אגם צחיחים. דימוי זה מאזכר רישומים ועבודות שיצר שטרוק בעקבות ביקורו בארץ-ישראל בשנת 1903. בשנות ה-20 של המאה ה-20 שבו והופיעו ביצירותיו דימויים כאלו שתיארו בעיקר את מפרץ חיפה. התו חתום בפינתו השמאלית התחתונה בראשי תיבות של שמו ובפינה הימנית התחתונה מופיע מגן דוד, אשר שימש אף הוא כבסיס לחתימה של שטרוק בעבודותיו. סביב הדימוי מופיעה האימרה "ה' אחד, עם אחד, ארץ אחת, שפה אחת", שהייתה מזוהה עם החינוך העברי בראשית המאה ה-20.

עותקים של תו הספר נמצאים באוספי מוזיאונים שונים, כגון מוזיאון ישראל, ובאוספים פרטיים שונים.

הערות שוליים
------------

1. ↑  ראו: **הרמן שטרוק 1944-1876**, המוזיאון הפתוח, תפן, 2007, עמ' 247-241.
2. ↑  ראו לדוגמה הכרזה "שפה אחת, עם אחד, ארץ אחת!", שהוצאה על ידי הוצאת הוועדה לחזוק החנוך העברי בא"י, מאוסף המרכז לחקר הפולקלור, האוניברסיטה העברית בירושלים (ראו תצלום)
**GNU Debugger**, הידוע יותר בשמו **GDB**, הוא מנפה השגיאות הסטנדרטי למערכת התוכנה של גנו. זהו מנפה שגיאות מרובה פלטפורמות שרץ על מערכות דמויות יוניקס רבות ועובד עם שפות תכנות רבות, כגון C‏, C++‎, ו-Fortran. זוהי תוכנה חופשית אשר מופצת תחת רישיון GPL (גרסה 3).

GDB מציע אמצעים נרחבים למעקב ושינוי של הרצת תוכנה. המשתמש יכול לפקח ולשנות את הערכים של המשתנים הפנימיים של התוכנית ואפילו לקרוא לפונקציה ללא תלות בהתנהגות הנורמלית של התוכנית.

GDB לא כולל ממשק גרפי למשתמש משל עצמו וכברירת המחדל הוא פועל מממשק שורת פקודה. אולם, מספר ממשקים גרפיים נבנו בשבילו, כגון DDD, "מצב GUD" ב-Emacs, ו-KDevelop. אלה מציעים אמצעים דומים אשר למנפי שגיאות המופיעים בסביבות פיתוח משולבות.

מספר כלי ניפוי אחרים עוצבו כדי לעבוד עם GDB, כגון גלאי דליפת זיכרון.

המעבדים ש־GDB מיועד לעבוד עליהם
-------------------------------

(נכון ל-2003)

* Alpha
* ARM
* H8/300
* System/370, System 390
* X86 ו-X86-64
* IA-64 "איטניום"
* מוטורולה 68000
* MIPS
* PA-RISC
* PowerPC
* SuperH
* SPARC
* VAX
* Nios

מעבדים פחות ידועים אשר נתמכים על ידי הגרסה הסטנדרטי של GDB כוללים: A29K, ARC, AVR, CRIS, D10V, D30V, FR-30, FR-V, Intel i960, M32R, 68HC11, Motorola 88000, MCORE, MN10200, MN10300, NS32K, Stormy16, V850, VAX, ו-Z8000. (גרסאות חדשות יותר כנראה לא יכללו חלק מהם)

קישורים חיצוניים
----------------

ויקישיתוף מדיה וקבצים בנושא **GNU Debugger** בוויקישיתוף
* 

* אתר האינטרנט הרשמי של GNU Debugger (באנגלית)
* האתר הרשמי של GDB

|  |  |
| --- | --- |
| בקרת זהויות עריכת הנתון בוויקינתונים | 
* GND: 4830555-8

 |
**דוד זיגמן** (נולד ב-1964) הוא פזמונאי ישראלי הנחשב לאחד היוצרים הפוריים בזמר המזרחי. כותב גם לזמר החסידי והחרדי.

ביוגרפיה
--------

דוד זיגמן גדל במעברת ג'סי כהן בחולון, בן להורים ניצולי השואה, במשפחה מעוטת יכולת בת חמישה ילדים. הוא נחשב לילד מרדן, ובגיל צעיר נפלט ממערכת החינוך ונשלח לגור בקיבוץ הזורע. שם, בגיל 16, התקרב לדת והחל חזרה בתשובה. הוא נישא והיה אב לשלוש בנות, ועבר להתגורר במרכז הארץ. עבד בעבודות שונות, בהן סידור פרחים בבתי קירור, הובלות ושיפוצים.

בתחילת שנות ה-90, בעת שהיה מובטל, עזר לחבר לבנות אולפן הקלטות. כשהגיע למקום הזמר איציק קלה, אז בתקופת משבר בקריירה, ובידו לחן טורקי שלא נמצאו לו מילים מתאימות, הציע זיגמן לכתוב לו מילים. לאחר שנשללו טקסטים אחרים שהוצעו, הוחלט לתת לו הזדמנות. השיר, "בי נשבעתי", היה ללהיט, הביא לחזרתו של איציק קלה ופתח בפני זיגמן קריירה חדשה. בעקבות זאת הגיעו אליו פניות רבות של מוזיקאים, ובמקביל החל להתפרנס מחנות מכולת שפתח. באותה תקופה הוא כתב כמה שירים לחיים אל. בשנת 1995, כתב את מרבית שירי אלבום הבכורה של שרית חדד, ניצוץ החיים. ביניהם השיר "שלום חבר", שהיה דואט של חדד עם מייק שריף. בשנת 1997, כתב עבור זהבה בן את השיר "הוא פגע בי אמא", שיצא מחדש בשנת 2013, ובוצע על ידי מרגלית צנעני ובן.

שירו הראשון של זיגמן במצעדי הפזמונים היה גם המצליח ביותר: "כמו סינדרלה", בביצועה של שרית חדד, הגיע למקום השני במצעד השנתי של תשנ"ט-1999 (חדד גם קטפה באותה שנה את תואר זמרת השנה של קול ישראל). אלבומה כמו סינדרלה, שנפתח בשיר, יצא באותה שנה וזכה להצלחה רבה. לאלבום הבא של חדד, לעשות מה שבא לי (2000), כתב זיגמן ארבעה שירים, שהמפורסם בהם הוא השיר שנתן לאלבום את שמו. באותה שנה יצא אלבומה של זהבה בן מלך אמיתי, ובו שני שירים שכתב זיגמן, ששוב הגיעו למצעד השנתי: "מלך אמיתי" ו"להשתגע".
שירו האחרון של זיגמן שהגיע למצעדי הפזמונים היה "אני אוהב אותך", שכתב לאלבומו של קובי פרץ "משוגע עלייך" (2004). בשנת 2002 כתב והלחין יחד עם שרית חדד שיר לוועדה שבחרה את השיר לאירוויזיון. השיר הגיע למקום השלישי ולא נבחר.

עוד מלהיטיו של זיגמן: "נדרתי נדר" של משה כהן (1991), "מאוהב בגשם" של עופר לוי (באלבומו "אוהב לחיות", 1993), "שביל האושר" של תמיר גל (שיר הנושא של אלבומו הראשון), "את כמו אש" של קובי פרץ (באלבומו "את כמו אש", 1995), "צינגלה" של תומר חן, "גשם טפטף" של מושיק עפיה (שיר הנושא של אלבומו הראשון, 1995).

בשנת 2011 כתב עבור שרית חדד וניקוס ורטיס את השיר "משחק החיים".

קישורים חיצוניים
----------------

* דוד זיגמן, דף שער בספרייה הלאומית
* מילים לשירים של דוד זיגמן, באתר "שירונט"
* דוד זיגמן, באתר "פזמונט"
* אבי שושן, "אייל גולן לא אומר לי שלום", באתר ynet, 27 ביוני 2010
* יעקב אוחנה, נתי לוי שני, דוד זיגמן: "אבי נזרק מקרון הרכבת וניצל", אתר "בטריבונה", 28 באפריל 2014

הערות שוליים
------------

1. ↑  MizrahitNostalgit (2010-10-28), *זהבה בן - הוא פגע בי אמא ♫*, נבדק ב-2018-09-03
2. ↑  מרגלית צנעני - הערוץ הרשמי (2013-09-29), *מרגול וזהבה בן - הוא פגע בי אמא*, נבדק ב-2018-09-03
3. ↑  מילים לשיר משחק החיים - שרית חדד וניקוס ורטיס, באתר שירונט

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007313121705171
* ISNI: 0000 0004 0246 022X
* VIAF: 297846163
* WorldCat: viaf-297846163

 |
**ווֹדית** (**Vađđaa ceeli**) היא שפתם של הוודים, מדוברת בפי כ-80 איש המתגוררים באזור העיר קינגיסֶפּ (מחוז סנקט פטרבורג) על-יד הגבול עם אסטוניה.

השפות הקרובות ביותר אליה הן אסטונית, פינית, קַרֶלִית (מדוברת ברפובליקת קַרֶלִיָה שברוסיה), שתי השפות הנפוצות פחות (איז'וֹרית ווֶפּסית), המדוברות במחוז סנקט פטרבורג (רוסיה) והשפה הלִיווִית (מדוברת בצפון-מערב לטביה). שבע השפות הללו מהוות את הענף הבַלטוֹ-פיני בקבוצת השפות הפינו-אוגריות (המשתייכת למשפחת השפות האוּרַאלִיוֹת). ענף זה, יחד עם שפת סאמי (או לאפּית, המדוברת במחוז לאפלנד, החולש על צפון-פינלנד וצפון-מזרח שוודיה), מהווה את קבוצת השפות הפינו-לאפּית. קרובה-רחוקה של השפה היא ההונגרית. שפה זו, יחד עם הפינו-לאפיות ושפות נוספות (38 בסך הכול, רובן ככולן מדוברות ברוסיה), מהוות את משפחת השפות האוּרַאלִיוֹת.

קישורים חיצוניים
----------------

ויקישיתוף מדיה וקבצים בנושא **וודית** בוויקישיתוף
* וודית, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4220542-6
* LNB: 000165432
* NDL: 00577171
* NKC: ph241951

 |
**פרגוס סוטר** (באנגלית: **Fergus Suter**;‏ 21 בנובמבר 1857 – 31 ביולי 1916) היה סתת וכדורגלן בראשית ימי משחק הכדורגל. יש הטוענים שסוטר היה הכדורגלן המקצועי המוכר הראשון, סוטר היה יליד גלאזגו ושיחק בקבוצת הכדורגל הסקוטית, פרטיק לפני שעבר לאנגליה לשחק בדרווין ובבלקברן רוברס.

קריירה
------

סוטר שיחק תחילה בפרטיק (לא מועדון פרטיק ת'יסל המודרני). המשחקים הראשונים שלו מחוץ לסקוטלנד היו עם פרטיק, וב-1 בינואר 1878 הוא שיחק עמם נגד דרווין בבארלי בנק, ונגד בלקבורן רוברס באלכסנדרה מדוס למחרת. לקראת סוף אותה שנה החל לשחק עבור מועדון לנקשייר דרווין, זמן קצר לאחר הגעתו של ג'ימי לאב, שחקן פרטיק.

למרות שמשחק הכדורגל היה אז חובבני, המעבר של סוטר לאנגליה לשחק עבור דרווין בשנת 1878 לאחריו הביא אותו לוותר על עבודתו כסתת. טענות הושמעו נגד המעבר כי שולמה לו משכורת כדי לשחק. באותם ימים לא היה נהוג לשלם לשחקני כדורגל עבור משחקם. 

במהלך קיץ 1880 הוא עורר מחלוקת רבה יותר בכך שעבר לקבוצת הכדורגל בלקברן רוברס, יריבתה המקומית של דארוון. המהלך עורר האשמות על רקע הטענות כי בלקברן הציעה לסוטר תנאים משופרים ועורר את להט היריבות המקומית בין שתי הקבוצות.

הקריירה של סוטר הסתיימה כמעט עד שהפוטבול ליג הוקמה בשנת 1888. הוא הופיע רק בהופעה אחת בבלקבורן רוברס באותה תחרות, ב־22 בדצמבר 1888 מול וסט ברומיץ' אלביון כמחליפו של השוער הרבי ארתור. 

סוטר הופיע בארבעה גמרים בגביע ה-FA ואחרי שבלקברן הייתה סגנית של קבוצת הכדורגל אולד אלטוניאן בשנת 1882, הם זכו בגביע איתו ב־1884, 1885 וב־1886.

דמותו של סוטר היא אחת הדמויות הראשיות במיני סדרה של נטפליקס "המשחק האנגלי" (2020), אותו מגלם קווין גתרי. הסדרה מתארת את סוטר עוזב את קבוצת הכדורגל דרווין כדי להצטרף למועדון המבוסס כלכלית בלקברן רוברס וזוכה בגביע באותה עונה עם ניצחון על אולד אתוניאן.

הערות שוליים
------------

1. ↑  "History of Football - The Global Growth". FIFA Official Website. נבדק ב-20 באפריל 2014. `{{cite news}}`:  (עזרה)
2. ↑  Metcalf, Mark (15 ביולי 2013). *The Origins of the Football League: The First Season 1888/89*. Amberley Publishing. ISBN 1445618605. `{{cite book}}`:  (עזרה)
בית הכנסת רבי דוד ומשה בשכונת מוסררה
הרב **דוד וּמשה** מתואר במסורת יהדות מרוקו כצדיק ומחולל נסים. לפי המסופר היה רב שמוצאו מירושלים, אשר סבב כשד"ר בין הקהילות היהודיות בהרי האטלס ושם נפטר בשנת 1171. מסופר בין היתר שביטל גזרה קשה שהפילה חללים רבים, יהודים ומוסלמים.

קברו נמצא בהרי האטלס, על יד הכפרים תמזירת ותמסתינת. בתחילת המאה ה-20 סומן קברו באבן. בסביבות מחצית המאה ה-20 נבנו במקום מצבה, אולם קבר, מקומות הדלקה וחדרי אירוח.

בית רבי דוד ומשה
----------------

בית רבי דוד ומשה הוא שמו של אתר בשכונת כנען בצפת, אשר הוקם ב-1973 לכבוד רבי דוד ומשה. מקים האתר הוא אברהם בן-חיים, באותה עת פועל ייעור בשנות הארבעים המוקדמות לחייו. הוא סיפר כי לאחר מלחמת יום הכיפורים נתגלתה לו בחלום דמותו של רבי דוד ומשה. באחד מן החלומות הודיע לו רבי דוד ומשה כי הוא עוזב את מרוקו ובא לשכון בביתו שבצפת. בעקבות החלום בנה בן-חיים חדר בביתו אשר כונה "החדר של הצדיק". בחדר היה ספסל עם מספר סידורי תפילה ותהילים, ועם השנים גדל המשכן ונוספו לבית חדרים נוספים. עד מהרה החלו לפקוד מתפללים את המקום.

בית רבי דוד ומשה בצפת
מדי שנה בראש חודש חשוון, נערכת הילולה לזכרו של הצדיק, ומשתתפים בה אלפי בני אדם. בעקבות כך החלה עזיבה של דיירים מן השכונה. המתחם כיום מורכב ממרבית הבתים באזור וכולל חדר תפילה, בית כנסת, מגרש חנייה ומנגלים המשמשים את באי המקום. המקום זוכה לתמיכה מן העירייה, אשר תחילה התנגדה לקיומו.

קישורים חיצוניים
----------------

ויקישיתוף מדיה וקבצים בנושא **דוד ומשה** בוויקישיתוף
* דודו כהן, על רבי דוד ומשה ומשפחת בן חיים מצפת, פורסם במקור ראשון
* דודו כהן, ערוץ הידברות ראיון מצולם עם אברהם בן חיים, מקים האתר
* צבי גילת, מקובלים בצפת, באתר ynet, 15 במרץ 2001
* ישי כהן, ‏בכי, תפילה וריקודים: ביקור הראשון לציון הגר"ש עמאר במרוקו, באתר כיכר השבת, 10 באוקטובר 2018

הערות שוליים
------------

1. ↑  יורם בילו, **שושביני הקדושים: חולמים מרפאות וצדיקים בספר העירוני בישראל**, הוצאת הספרים של אוניברסיטת חיפה, תשס"ה 2005, עמ' 61, מסת"ב 965-311-060-8
**אפקה יאן זונדרלנד** (בהולנדית: **Epke Jan Zonderland**; נולד ב-16 באפריל 1986 בלמר) הוא מתעמל הולנדי, אלוף אולימפי (לונדון 2012), 3 פעמים אלוף העולם (אנטוורפן 2013, ננינג 2014 ודוחה 2018), 3 פעמים סגן אלוף העולם (לונדון 2009, רוטרדם 2010 ומונטריאול 2017) ופעמיים אלוף אירופה (ברלין 2011 וסופיה 2014) במתח.

חייו
----

זונדרלנד החל להתאמן בהתעמלות כשהיה בן 4. להישגים הראשונים בזירה הבינלאומית הגיע באליפות אירופה בהתעמלות לנוער שנערכה בליובליאנה ב-2004. הוא זכה במדליית כסף בתרגיל המתח וסיים במקום הרביעי בקרב-רב. באותה שנה זכה באליפות הולנד בקרב-רב, לאחר שגבר על האלוף היוצא, אחיו הגדול הֶרֶה.

באליפות העולם בהתעמלות שנערכה במלבורן ב-2005 העפיל זונדרלנד לשלב הגמר בקרב-רב. הוא וג'פרי ואמס היו ההולנדים הראשונים בהיסטוריה שרושמים הישג כזה. בשלב הגמר סיים במקום ה-11. באליפות אירופה שנערכה באותה שנה בדברצן סיים רק במקום ה-15. באליפות אירופה שנערכה בוולוס ב-2006 הצליח יותר, העפיל לשלב הגמר בתרגיל המתח, וסיים במקום השישי. באותה שנה זכה פעם נוספת באליפות הולנד בקרב-רב.

באליפות אירופה שנערכה באמסטרדם ב-2007 רשם זונדרלנד את ההישג המשמעותי הראשון שלו, כשזכה במדליית הארד בתרגיל המקבילים. כן סיים במקום השישי בקרב-רב, ההישג הגבוה ביותר שמתעמל הולנדי הגיע אליו אי פעם. באליפות העולם שנערכה בשטוטגרט באותה שנה סיים במקום הרביעי בתרגיל המתח, ובאולימפיאדת בייג'ינג (2008) סיים במקום השביעי בקרב-רב.

בשנת 2009 נרשמה התקדמות נוספת בהישגיו של זונדרלנד, כשזכה במדליית הכסף בתרגיל המתח באליפות העולם שנערכה בלונדון. בנוסף, סיים במקום השישי בתרגיל המקבילים. באליפות אירופה שנערכה באותה שנה במילאנו, הסתפק במקום החמישי בתרגיל המתח. בעקבות הישגיו באותה שנה, נבחר זונדרלנד לספורטאי השנה בהולנד.

באליפות העולם שנערכה ברוטרדם ב-2010 זכה בפעם השנייה ברציפות במדליית כסף. תוצאה דומה השיג באליפות אירופה שנערכה באותה שנה בבירמינגהאם. באליפות אירופה הבאה, שנערכה בברלין ב-2011, הוכתר כאלוף אירופה במתח, וכן זכה במדליית הכסף בתרגיל המקבילים. בעקבות הישגיו אלה נבחר זונדרלנד פעם נוספת לספורטאי השנה בהולנד. באליפות העולם שנערכה בטוקיו באותה שנה הצליח פחות, וסיים במקום החמישי במתח, ובאליפות אירופה שנערכה במונפלייה ב-2012 לא הצליח לעלות לגמר באף מכשיר.

באולימפיאדת לונדון (2012) רשם זונדרלנד את הישג השיא שלו בקריירה, כשזכה במדליית הזהב בתרגיל המתח. בכך, היה להולנדי הראשון שזוכה במדליה אולימפית בהתעמלות מאז נבחרת הנשים ההולנדית עשתה זאת באולימפיאדת אמסטרדם (1928).

במקביל לקריירה בהתעמלות, נרשם זונדרלנד ללימודי רפואה באוניברסיטת חרונינגן בשנת 2006, והשלים את לימודיו והוסמך כדוקטור לרפואה בשנת 2018, לאחר שפרס אותם לאורך 12 שנים. נשוי ללינדה ואב לשני בנים.

קישורים חיצוניים
----------------

ויקישיתוף מדיה וקבצים בנושא **אפקה זונדרלנד** בוויקישיתוף
* 

* אתר האינטרנט הרשמי של אפקה זונדרלנד

* אתר האינטרנט הרשמי של אפקה זונדרלנד (בהולנדית)
* אפקה זונדרלנד, ברשת החברתית פייסבוק

* אפקה זונדרלנד, ברשת החברתית טוויטר

* אפקה זונדרלנד, ברשת החברתית אינסטגרם

* אפקה זונדרלנד, באתר הוועד האולימפי הבין-לאומי

* אפקה זונדרלנד, באתר olympedia.org

* אפקה זונדרלנד, באתר התאחדות ההתעמלות הבין-לאומית
* אליסף דעואל, ההולנדי המעופף / "מחוץ לרדאר", באתר ynet, 18 באוקטובר 2014

|  |  |
| --- | --- |
| בקרת זהויות עריכת הנתון בוויקינתונים | 
* NTA: 353218170
* VIAF: 305797916
* WorldCat: viaf-305797916

 |
**אליפות וימבלדון 1893** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-10 ביולי והסתיימה ב-20 ביולי. תוכנית התחרות כללה תחרויות גברים, תחרויות נשים ותחרויות זוגות גברים.

התחרות
------

### תחרות הגברים

יהושע פים, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-2 בתים. מנצח השלב הראשון היה עולה להתמודד מול מנצח אליפות וימבלדון 1889 על התואר. לתחרות זו נרשמו 27 טניסאים. בנוסף לטניסאים הבריטיים השתתף בתחרות טניסאי מאוסטרליה. בגמר תחרות הגברים ניצח יהושע פים (הרופא מאירלנד). הוא נפגש בגמר עם וילפריד בדלי, כמו בשנים 1892-1891, אך הפעם הצליח לנצח בארבע מערכות.

### תחרות הנשים

לוטי דוד, מנצחת תחרות הנשים
בתחרות הנשים השתתפו שבע טניסאיות. כמו בשנה שעברה במשחק הסיום, נפגשו לוטי דוד ובלאנש בינגלי (היליארד). לוטי דוד ניצחה בשתי מערכות, ובכך זכתה בפעם השלישית ברציפות.

### תחרות הזוגות

בתחרות הזוגות השתתפו עשרה זוגות שהתחרו על הזכות להתמודד על התואר במשחק נגד הארי ברלו וארנסט ליואיס, מנצחי אליפות וימבלדון 1892. הזוג האירי, פרנק סטוקר ויהושע פים, ניצחו בתחרות בין הזוגות המתמודדים. במשחק על האליפות הם ניצחו ב-5 מערכות את אלופי השנה שעברה. ליהושע פים זו הייתה אליפות נוספת לזכייה במקום הראשון בתחרות הגברים.

קישורים חיצוניים
----------------

* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

| אליפות וימבלדון |
| --- |
| 

|  |
| --- |
| 
1877 • 1878 • 1879 • 1880 • 1881 • 1882 • 1883 • 1884 • 1885 • 1886 • 1887 • 1888 • 1889 • 1890 • 1891 • 1892 • 1893 • 1894 • 1895 • 1896 • 1897 • 1898 • 1899 • 1900 • 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • ~~1915~~ • ~~1916~~ • ~~1917~~ • ~~1918~~ • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • ~~1940~~ • ~~1941~~ • ~~1942~~ • ~~1943~~ • ~~1944~~ • ~~1945~~ • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • ~~2020~~ • 2021 • 2022 • 2023 |

 |
**GPGPU** (ראשי תיבות באנגלית: **G**eneral **P**urpose computation using **GPU**), הוא תחום בעולם המחשבים, שבו יש שימוש במעבדים גרפיים לצורכי עיבוד/חישוב כלליים. השימוש ב-GPGPU התפתח תחילה לצורך חישובים מדעיים.

השפות העיקריות המשמשות לתכנות העושה שימוש ב-GPU הן הסטנדרט הפתוח OpenCV ו-CUDA של חברת NVIDIA.

מעבדים גרפיים
-------------

מעבדים גרפיים, הנמצאים בכרטיס המסך, משמשים בין היתר להרצת משחקים, או תצוגה ויזואלית בתלת-מימד של סרטים ואחרים. המושג GPU הוא ראשי תיבות באנגלית של Graphics Processing Unit, בדומה למעבד הרגיל - CPU (Central Processing Unit).

### יכולות וביצועים של מעבדים גרפיים

 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. 
למעבדים הגרפיים יכולות עיבוד חזקות ביותר. בין היתר, הם מסוגלים לבצע חישובים על וקטורים, מטריצות ואריתמטיקה בסיסית על מספרים שלמים ונקודה צפה.

ביצועיהם יכולים להגיע עד לפי 1000 ואפילו יותר משל מעבד רגיל בביצוע חישובים מתמטיים מכל סוג. הכרטיסים מתוצרת שתי החברות הגדולות בתחום, NVIDIA ו-AMD, מסוגלים לספק ביצועים של עד 9.67 TFlops (‏9.67 טריליון חישובים בשנייה) לעומת מעבד רגיל המסוגל להגיע לביצועים של עד 10 GFlops (10 מיליארד חישובים בשנייה). גם קצב הגישה לזיכרון זוכה לטיפול מיוחד. מעבד גרפי מסוגל לגשת לזיכרון הפנימי שלו (הזיכרון המובנה בו) בקצבים של עד 512 GB לשנייה, וזאת לעומת 10.8 GB לשנייה בקצב הגישה של מעבד רגיל ל-RAM.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **GPGPU** |

* אתר בינלאומי, המספק גישה לחומרים בתחום GPGPU
* אתר חברת gass הישראלית, העוסקת בתחום GPGPU
מכונת דפוס אופסט
מכונת דפוס אופסט לחמישה צבעים תוצרת חברת היידלברג
בקרה של מיקום צבעי היסוד CMYK של דפוס אופסט, על דף
**דפוס אוֹפסֶט** (מאנגלית: **Offset printing**) הוא שיטת הדפסה מודרנית. שיטה זו מבוססת על יצירת דמות, שהיא תמונה של הדף המודפס, על לוח אלומיניום דק. הלוח מורכב על גליל במכונת הדפוס. מכונת הדפוס מצמידה גליל עם צבע דפוס אל הלוח, הלוח מוצמד אל הבלנקט שמוצמד אל הנייר, וכתוצאה מהמגע מועבר חלק מהצבע אל הנייר. דפוס אופסט הוא פיתוח ושיפור של הדפס אבן.

לוח האופסט
----------

בדפוס האופסט שטח פני הלוח מורכבים משני אזורים נבדלים: אזורים שיקלטו צבע ויעבירו את הצבע אל הבלנקט ויודפסו (למשל האות עצמה), ואזורים שלא יקלטו צבע ולא יעבירו את הצבע אל הבלנקט ולכן לא יודפסו (למשל השטח ה"לבן" שמסביב לאות).

הכנת הלוח
---------

בדפוס אופסט נוצר ההבדל בלוח בין השטח המדפיס (האותיות) והשטח הלא מדפיס בדרך שונה, המבוססת על שטחים הצבועים בחומר הידרופובי על בסיס שומני (כמו צבע הדפוס). הלוח נמרח בשכבת אמולסיה. בעבר היו מכניסים את הלוח לשולחן אור מיוחד, תחת נגטיב או פוזיטיב של המקור, ועליו היו מקרינים אלומת אור חזקה. כיום משתמשים בלייזר, בשני המקרים התוצאה היא זהה כלומר החשיפה לאור או הצריבה בלייזר גורמות לשינוי כימי באמולסיה. לאחר מכן עובר הלוח, הצרוב\מוקרן, פיתוח בדומה לפיתוח תמונות בצילום, על ידי חומצות ומפתחים. כך למעשה נוצר הלוח כאשר חלקו מכוסה בשכבה שומנית הידרופובית וחלקו לא. החלקים שנחשפו לאור או נצרבו (על ידי לייזר) יתקשו והאמולסיה המוקשית תישאר ותדפיס, בעוד החלקים שלא נחשפו לאור ולא נצרבו האמולסיה תורד בשלב הפיתוח וחלקים אלה לא יודפסו.

הדפסה
-----

מכונת דפוס אופסט רציף
צבעי CMYK של דפוס אופסט על בד
בשלב ההדפסה, מרטיבה מכונת הדפוס את הלוח במים. מאחר שהאותיות צבועות בחומר הידרופובי (שומני), ירטב שטח הלוח ללא האותיות, בעוד שטח האותיות יישאר יבש. בשלב הבא מורחת מכונת הדפוס את הלוח בצבע דפוס על בסיס שמן, אזורי האותיות יקלטו את שכבת הצבע השומנית מכיוון ששמן נקשר לשמן, ואילו באזורים בהם אין חומר הידרופובי אלא שכבת מים הצבע השומני לא ייקלט. בצורה זו נוצרת ההפרדה וההבדלה בין אזורים מדפיסים ובין אזורים שאינם מדפיסים.
כעת הלוח צבוע בצבע הדפוס רק במקומות אותם אנו רוצים להדפיס, האותיות. בשלב זה מועברת הדמות, אל גליל הבלנקט, הבלנקט מוצמד אל הנייר ומעביר אליו את הצבע. השימוש בבלנקט כמתווך מסייע לשמירת הלוח מנזקי שחיקה. הבלנקט גם מקל את תהליך תכנון וייצור הלוח, מאחר שהוא מאפשר לייצר לוח מקור רגיל ולא לוח בכתב ראי.

בהדפסה צבעונית התהליך חוזר על עצמו עבור כל צבע והלוח המתאים לו. המיקום המדויק של גיליון הנייר בתהליך ההדפסה (המכונה "רגיסטר") חייב להיות זהה עבור כל אחד מהלוחות בצבעים השונים כדי שהתמונה הצבעונית תידפס נכון.

יש חשיבות רבה לכמות המים והצבע המוזרמים ללוח. כאשר אחד מהם נמרח בכמות יחסית גדולה מדי, האיזון יופר והסלקטיביות תפגע, עובדה זו תפגע באיכות ההדפסה.

ראו גם
------

* הדפס אבן
* דפוס
* דפוס בלט
* דפוס שקע
* פלקסוגרפיה

קישורים חיצוניים
----------------

ויקישיתוף מדיה וקבצים בנושא **דפוס אופסט** בוויקישיתוף
* דפוס אופסט, באתר אנציקלופדיה בריטניקה (באנגלית)
* דפוס אופסט, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543653105171
* BnF: cb119688305 (data)
* GND: 4133335-4
* LCCN: sh85094211
* NDL: 00568795
* NKC: ph238390

 |
**בובי בולדווין** (באנגלית: **Bobby Baldwin**; נולד ב-1950 או 1951) הוא שחקן פוקר ואיש עסקים אמריקאי. בשנת 2003 נבחר להיכל התהילה של הפוקר.

קריירת פוקר
-----------

בולדווין זכה בשני צמידי אליפות העולם בפוקר הראשונים שלו ב-1977, בטורנירי Deuce to Seven ו-Seven-Card Stud. ב-1978 ניצח באירוע המרכזי וסיים במקום השני בטורניר Seven-Card Stud נוסף. ב-1979 ניצח בטורניר Deuce to Seven וזכה בצמיד הרביעי שלו. במהלך הקריירה שלו הגיע ל-14 שולחנות גמר במסגרת אליפות העולם.

ב-2018 נבחר להיכל התהילה של הפוקר.

נכון למרץ 2022, בולדווין זכה בסך של כ-2.3 מיליון דולר מטורנירי פוקר, כשמתוכם כ-2.1 מיליון דולר בסבב אליפות העולם.

### צמידי אליפות העולם בפוקר

| שנה | טורניר | פרס |
| --- | --- | --- |
| 1977 | $10,000 Deuce to Seven Draw. | $80,000 |
| 1977 | $5,000 Seven-Card Stud | $44,000 |
| 1978 | $10,000 No Limit Hold'em World Championship | $210,000 |
| 1979 | $10,000 Deuce to Seven Draw | $90,000 |

קריירה כאיש עסקים
-----------------

בולדווין החל לעבוד כיועץ של הקזינו "גולדן נאגט" ב-1982, ולאחר שנתיים התמנה כיושב הראש.

ב-1987 עבר לרשת מיראז' וכיהן בתפקידים בכירים שונים במהלך השנים. בתחילה ניהל את המיראז' ולאחר שנה מונה ליושב ראש הבלאג'יו. ב-1999 עבד כמנהל הכספים של הרשת. לאחר המיזוג בין רשת מיראז' ל-MGM ב-2000 הוא מונה לתפקיד המנכ"ל של MGM Mirage. ב-2005 רכשה הרשת את רשת מאנדליי, ובולדווין מונה כמנכ"ל ויושב ראש פרויקט CityCenter, במקביל לתפקודו כמנכ"ל חטיבת MGM Mirage תחת הרשת המאוחדת החדשה.

בסוף 2018 סיים את תפקידו כמנכ"ל הפרויקט והרשת.

ב-2019 מונה כמנכ"ל ויושב ראש ה-Drew אשר נמצא בתהליכי בנייה.

חיים אישיים
-----------

ב-1979 פורסם פרק שהוא כתב כחלק מהספר "Super System" של דויל ברונסון. ב-1985 פרסם ספר בשם "Tales Out of Tulsa".

עד ל-2020 נקרא אזור משחקי הפוקר בסכומים גבוהים בבלאג'יו "Bobby's Room" על שמו, עד ששונה ל-"Legends Room" לאחר מעברו לרשת מתחרה של MGM, אך שחקנים רבים ממשיכים לקרוא לאזור זה בשמו.

קישורים חיצוניים
----------------

ויקישיתוף מדיה וקבצים בנושא **בובי בולדווין** בוויקישיתוף

* בובי בולדווין, באתר The Hendon Mob
* בובי בולדווין, באתר אליפות העולם בפוקר

הערות שוליים
------------

1. ↑  בובי בולדווין, באתר PokerNews (באנגלית)
2. ↑  Inside Gaming: MGM Resorts Executive Bobby Baldwin Stepping Down, באתר PokerNews, ‏5 באוקטובר 2018 (באנגלית)
3. ↑  Poker Legend Bobby Baldwin Named Chairman and CEO of Drew Las Vegas, באתר Casino, ‏4 בנובמבר 2019 (באנגלית)
4. ↑  Bellagio's High-Stakes Poker Area Renamed From 'Bobby's Room' To 'Legends Room', באתר CardPlayer, ‏24 בנובמבר 2020 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n85328760
* VIAF: 40834558
* WorldCat: lccn-n85328760

 |
**איוואן זבלין** (**Ivan Zabelin**; ‏ 29 בספטמבר 1820 - 13 בינואר 1909) היה היסטוריון וארכאולוג רוסי בעל נטייה סלבופילית שסייע בהקמת המוזיאון הלאומי להיסטוריה בכיכר האדומה וניהל מוסד זה עד 1906. הוא היה הסמכות הבכירה בהיסטוריה של העיר מוסקבה ודמות מפתח בלאומיות הרומנטית הרוסית של המאה ה-19.

ביוגרפיה
--------

זבלין הצטרף לצוות הקרמלין של מוסקבה בשנת 1837. בהשפעת חוקרים כמו איבן סנגירב ופבל סטרוייב. זבלין היה מהראשונים שחקרו את ההיסטוריה של הפרברים והמנזרים של מוסקבה. זבלין למד את ההיסטוריה של עיבוד מתכת ועבודת אמייל ברוסיה של ימי הביניים. הוא גם נחשב למומחה לציור אייקונים ואדריכלות מוסקובית.

בשנת 1859 הזמין הרוזן סרגיי סטרוגנוב את זבלין לחפור את קברי הטומולוס הסקיתיים בדרום רוסיה ובחצי האי קרים. הוא פעל להחדרת שיטות סטרטיגרפיות בארכאולוגיית השדה הרוסית. הוא זה שחפר את קבר צ'רטומליק, אחד הקברים הסקיתיים הגדולים ביותר. הממצאים שלו הם כעת חלק מאוסף מוזיאון הארמיטאז'. זבלין איחד כוחות עם הרוזן אלכסי אובארוב בהקמת החברה הארכאולוגית הרוסית (ב-1864). הוא סיכם את ממצאיו ב-The Antiquities of Herodotus's Scythia 1866, 1873.

בשנת 1873 עזב זבלין את העיסוקים הארכאולוגיים והקדיש את עצמו לחקר מוסקוביה של סוף ימי הביניים. הוא עמד בראש האגודה להיסטוריה וארכאולוגיה של מוסקבה בין השנים 1872 ו-1888 והיה נערץ על ידי האמנים הלאומיים הרומנטיים כמו אנדריי ריאבושקין, סרגיי מאליוטין וויקטור וסנצוב.  בשנת 1894 נבחר זבלין לאקדמיה למדעים של פטרבורג.

זבלין האמין ש"נשמת העם" מתבטאת לא כל כך במוסדות המדינה ובהיסטוריה הפוליטית (כפי שקבעו עמיתיו הגרמנים) אלא בפרטים השוטפים של חיי הבית ויחסי המשפחה. הוא הרחיב את דעותיו בסדרת המונוגרפיות המפרטות את "החיים הפרטיים של העם הרוסי" במאות ה-16 וה-17. 

הטרילוגיה הגדולה של זבלין "חיי הבית של הצארים הרוסים" (1862), "חיי הבית של הצארינות הרוסיות" (1872) עדיין מצוטטים על ידי היסטוריונים מודרניים. הספר שלו "ההיסטוריה של החיים הרוסיים בזמנים הקדומים ביותר" נותר בלתי גמור.

קישורים חיצוניים
----------------

ויקישיתוף מדיה וקבצים בנושא **איוואן זבלין** בוויקישיתוף
* איוואן זבלין, באתר "Find a Grave" (באנגלית)

הערות שוליים
------------

1. ↑  ЗАБЕЛИН ИВАН ЕГОРОВИЧ (17.09.1820-31.12.1908), web.archive.org, ‏2012-04-26
2. ↑  Trubachev, S.S. (1892). "Пятидесятилетие ученой деятельности И.Е. Забелина". Istorichesky Vestnik. 48 (6): 746–757.
3. ↑  Russian Humanitarian Dictionary
4. ↑  Забелин Иван Егорович / Большая советская энциклопедия, gatchina3000.ru

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007307828805171
* BNE: XX1158620
* BnF: cb137422370 (data)
* GND: 119426420
* ISNI: 0000 0001 1025 0132
* LCCN: n85132496
* NKC: js20020925182
* NTA: 067795021
* RKD: 451447
* RSL: 000081223
* SELIBR: 235069
* SUDOC: 08053709X
* Trove: 1092957
* ULAN: 500328454
* VIAF: 37095382
* WorldCat: lccn-n85132496

 |
נופר צהוב בשמורת נחל שניר
**הנוּפָר הצהוב** (שם מדעי: *Nuphar luteum*) הוא צמח מים רב-שנתי ממשפחת הנופריים. בארץ ישראל צומח במקווי מים בעמק החולה ובמקורות הירקון. בעבר היה נפוץ באגם החולה, בנחלי מישור החוף, בביצות ובשאר מקווי המים המתוקים. עקב ייבוש הביצות וזיהום מקורות המים אוכלוסיות הנופר נפגעו קשות, נוספה לכך גם פגיעתן של הנוטריות אשר התפשטו בישראל בעשרות השנים האחרונות ומכרסמות את צמחי המים ובכך מסכלות כל ניסיון להשבתו אל בתי הגידול מהם נכחד. המין מוגדר כצמח מוגן. 

הנופר גדל לצד הנימפאה הלבנה והנימפאה התכולה. בעל עלים מעוגלים הצפים על המים או מזדקרים מעליהם. כשאר צמחי המים בישראל, הפריחה באביב ובקיץ. בישראל אפשר לראותו בעין תאו ובאתרים נוספים בעמק החולה, בבריכת הנופרים בפארק מקורות הירקון ובגן הבוטני של אוניברסיטת תל אביב.

התאמות הנופר הצהוב לבית הגידול המימי
------------------------------------

המשקל הסגולי של הצמח קטן מהמשקל הסגולי של המים – דבר המאפשר לצמח לצוף מעל פני המים ולקבל אנרגיית אור המאפשרת לו לקיים פוטוסינתזה. שורשיו הם עמוקים ומסועפים ואורכם יכול להיות עד אורך של פי 3 מאורכו של הצמח – דבר המאפשר לצמח לקבל מינרלים גם מהמים וגם מקרקעית הבריכה. שטח הפנים של העלים הוא גדול יחסית לנפחם – דבר המגדיל את כמות אנרגיית האור שהצמח קולט ומגדיל גם את קצב הפוטוסינתזה. פריחת פרחי הנופר הצהוב מתרחשת בקיץ, כאשר במים יש כמות רבה של חרקי מים שמאביקים את הצמחים – דבר המסייע לצמח להתרבות. שורשיו מכוסים בשעווה מיוחדת – דבר המגן על השורשים מפני ריקבון וכניסת מים לתאי השורש. הגבעול בנוי מרקמה בעלת מבנה ספוגי – דבר המאפשר לצמח להתאים את עצמו למפלס המים המשתנה בהתאם לעונות השנה ולזרימת הנחל. לצמח יש רקמה הנקראת ארנכימה שמעבירה לצמח חמצן מהעלים דרך הפטוטרת והגבעול אל השורשים – דבר המסייע לביצוע הנשימה התאית בשורשים.

מרבד נופרים צהובים בבריכת הנופרים בפארק מקורות הירקון

קישורים חיצוניים
----------------

ויקישיתוף מדיה וקבצים בנושא **נופר צהוב** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* TPL
* EOL
* ITIS
* NCBI
* GBIF
* IPNI
* צמחיית ישראל ברשת
* צמח השדה
* Tropicos
 |

הערות שוליים
------------

1. ↑  נופר צהוב באתר הרשימה האדומה של IUCN
2. ↑  אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), התשס"ה-2005